En setiembre de 1919, ordenoron a Hitler de cosirar as actividatz d'un grupusclo politico d'ideyolochía ultranacionalista, o Deutsche Arbeiterpartei (Partito Obrero Alemán), que heba fundato Anton Drexler en 1918. En rematar un acto en una cervecería de Múnich, Hitler prenió a parola ta contradecir a uno d'os oradors en ixe acto, y Drexler, que en paró cuenta, li proposó d'esdevenir melitant d'o partito, que cambió o suyo nombre alazetal enta Nationalsozialistische Deutsche Arbeiterpartei (Partito Nacional Socialista Obrero Alemán).